text: Valbjørn: Det har været en heftig proces
  16 december 2017 kl. 06.42
  Efter næsten en måned med politisk drama på Fanø er Sofie Valbjørn klar til borgmesterposten. Nu er det taktiske spil forbi, nu skal vi arbejde, siger Sofie Valbjørn.
  Den nye borgmester på Fanø erkender, at det har været en heftig proces, og at der lige nu sidder nogle politikere tilbage med både sårede følelser og skuffelse.
  Men sådan er det politiske spil, siger Sofie Valbjørn fra Alternativet, der den 1. januar bliver den nye borgmester.
  - Det taktiske spil er forbi, nu skal vi til at arbejde, lyder det fra Sofie Valbjørn efter konstitueringsmødet fredag.
  Ifølge Fanøs kommende borgmester er det helt naturligt at søge efter mest mulig indflydelse, også selvom det, set udefra, ikke altid ser lige kønt ud.
  Se interview med Sofie Valbjørn øverst.
  